Sir. Ephedrin on voimakas reseptillä kirjoitettava yskänlääke.
Codesan Comp. on voimakas kodeiinia, efedriiniä ja difenhydramiinia sisältävä reseptillä kirjoitettava yskänlääke.
Recipect on suomalainen kodeiinia ja guaifenesiiniä sisältävä käsikauppayskänlääke.
**Yskänlääke** on yskän lievittämiseen valmistettu lääke. Yskänlääkkeet voidaan jaotella yskänärsytystä lievittäviin ja limaa irrottaviin lääkkeisiin. Reseptivapaiden yskänlääkkeiden tehoa ei ole todistettu ja niiden antamista alle 6-vuotiaille lapsille ei suositella.

Yskänärsytystä estävä lääke
---------------------------

Yskänärsytystä estävää lääkettä kutsutaan nimellä antitussiivi. Tuoreissa tutkimuksissa on ilmennyt, että kaakaon sisältämä teobromiini ehkäisee yskää tehokkaammin kuin reseptilääkkeiden kodeiini. Marsuilla 32 mg/kg annostus tehosi vielä neljän tunnin jälkeen. Teobromiini tukahduttaa kurkun takaosassa olevan hermon kutinaa aiheuttavan signaalin, joka aiheuttaa yskärefleksin. 60-kiloinen ihminen saa riittävän määrän teobromiinia syömällä noin 200 g tummaa suklaata. Teobromiini ei myöskään aiheuttanut kaksoissokkokokeissa sivuvaikutuksia. Kodeiini aiheuttaa myös väsymystä kun taas suklaan sisältämä teobromiini ja kofeiini virkistävät.

Yskänlääkkeissä dekstrometorfaania on Suomessa hydrobromidimuodossa (HBr) mm. Orion Pharman *Resilar*, *Sir. Ephedrin* (sisältää myös efedriiniä) -yskänlääkkeissä 3 mg/ml, ja *Rometor Ratiopharmissa* 2 mg/ml.

Vuodesta 2010 lähtien teobromiinia on myyty yskänlääkkeenä Etelä-Koreassa nimellä AnyCough. Käyttöä yskänlääkkeenä on tutkittu vuodesta 2004, ja Euroopassa on käynnissä viimeinen tutkimusvaihe ennen lääkkeen hyväksyntää työnimellä BC1036. Lääkeyhtiöt Seek ja Pernix ovat huutokaupanneet reseptivapaan lääkkeen kansainvälisiä oikeuksia.

Limaa irrottava lääke
---------------------

Limaa irrottava lääke eli ekspektorantti (latinan sanoista *ex* ’ulos’ ja *pectoris* ’rinnasta’) on lääke tai lääkekasvi, joka edistää liman irtoamista henkitorvesta tai keuhkoputkesta. Käsikauppalääkkeissä käytetään usein guaifenesiinia. Ekspektoranttien tehoa yskänlääkkeissä on kuitenkin epäilty. Vesi on osoittautunut tehokkaaksi ekspektorantiksi; riittävä määrä vettä ohentaa limaa, jolloin se on helpompi yskiä pois. Liman irrotukseen käytetään perinteisesti monia yrttejä, kuten anista, rohtoraunioyrttiä, valkosipulia, iisoppia, kellanvalkeaa pillikettä ja islanninjäkälää. *lähde?*

Teho
----

Käsikaupassa ilman reseptiä myytävillä yskänlääkkeillä ei erään brittiläisen kokooma- eli metatutkimuksen mukaan ole tieteellisesti osoitettavissa olevaa tehoa. Kamferin, eukalyptuksen ja mentolin sekoitusta sisältävän höyryn hengittäminen vähentää kuitenkin tehokkaasti etenkin unta häiritsevää yskää.

Katso myös
----------

* Dekstrometorfaani
* Heroiini
* Hydromorfoni
* Klorokvaloni
* Kodeiini
* Purple drank

Lähteet
-------

1. ↑
2. ↑
3. ↑  Theobromine inhibits sensory nerve activation and cough
4. ↑  Theobromine Chemistry - Theobromine Is Chocolate's Caffeine Relative (Arkistoitu – Internet Archive)
5. ↑  Persistent coughs melt away with chocolate New Scientist 22.11.2004 (englanniksi)
6. ↑  Ihmisille tarkoitettujen lääkevalmisteiden valmisteyhteenvedot, ATC-koodi R05DA09 Fimea.  Arkistoitu 7.11.2017. Viitattu 5.11.2017.
7. ↑  Ihmisille tarkoitettujen lääkevalmisteiden valmisteyhteenvedot, ATC-koodi R05FA02 Fimea.  Arkistoitu. Viitattu 5.11.2017.
8. ↑   (Arkistoitu – Internet Archive)
9. ↑
10. ↑   (Arkistoitu – Internet Archive)
11. ↑
12. ↑
13. ↑  YA Flunssan hoito-ohjeita (Arkistoitu – Internet Archive)
14. ↑  Systematic review of randomised controlled trials of over the counter cough medicines for acute cough in adults The British Medical Journal 2002;324:329
15. ↑  Ian M. Paul, Jessica S. Beiler, Tonya S. King, Edelveis R. Clapp, Julie Vallati, Cheston M. Berlin: Vapor Rub, Petrolatum, and No Treatment for Children With Nocturnal Cough and Cold Symptoms.  *Pediatrics*, 1.12.2010, nro 6, s. 1092–1099. PubMed:21059712. doi:10.1542/peds.2010-1601. ISSN 0031-4005. Artikkelin verkkoversio.  en

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Yskänlääkkeet**.
* Katso lista! Nämä apteekin lääkkeet ovat turhia tai tehottomia – "Onko oikein, että näitä myydään? Se on hankala, moraalinen kysymys" Seura 29.04.2019.
* Yskän lääkehoito Heikki Koskela, Toivo Naaranlahti, Duodecim-lehti 2016;132(5):455-60.
* Yskänlääkkeet Huume-Suomen Historia verkkodokumentti.